Dumitru Dragomir știe cine e antrenorul potrivit pentru Rapid: ”Unul singur”
Rapid e ultima clasată în play-off cu 29 de puncte.
Echipa pregătită de Bogdan Lobonț a înregistrat până în clipa de față, după nouă etape desfășurate în play-off, un singur rezultat de egalitate și opt înfrângeri.
Dumitru Dragomir știe cine e antrenorul potrivit pentru Rapid: ”Unul singur”
Rapid caută un antrenor principal după ce s-a despărțit de Cristiano Bergodi în urmă cu o lună. Bogdan Lobonț se ocupă la formația din Giulești de interimat.
Giuleștenii par că s-au înțeles cu Neil Lennon, un antrenor irlandez care a câștigat cinci titluri și patru cupe cu Celtic și a antrenat ultima dată în 2022, la Omonia Nikosia.
Dumitru Dragomir, fost președinte al Ligii Profesioniste de Fotbal (LPF), consideră însă că Marius Șumudică este cel mai în măsură să preia banca tehnică a rapidiștilor.
”Am o impresie atât de bună despre Dan Șucu, dar nu știu cine-l influențează în felul acesta. Numai un singur antrenor se potrivește pentru Rapid. Șucu este un tip finuț, mai spune câte o snoabă din când în când, dar nu jignește. Băi, fratele meu, eu aruncam pisica în curtea lui Șumudică”, a spus Dumitru Dragomir, potrivit Fanatik.
Rapid, în sezonul în curs
Echipa lui Bogdan Lobonț e ultima în play-off-ul Superligii României cu 29 de puncte. Dacă la accederea în play-off Rapid era la patru lungimi în spatele liderului FCSB, acum giuleștenii sunt la 20 de puncte de noua campioană.
Rapid va întâlni echipa lui Elias Charalambous duminică, 19 mai, de la ora 21:00, în derby-ul ultimei etape a play-off-ului. Confruntarea va fi LIVE TEXT pe www.sport.ro, dar și pe Facebook Sport.ro.
Urmăriți SPORT.RO și pe Google News